रेलवे मार्ग पर लाइटें लगवाने के लिए एसडीएम से मिले लोग
रेलवेरोड पर लाइटें लगवाए जाने की मांग को लेकर शहर के लोग एसडीएम प्रशांत अटकान से मिले और समस्या से अवगत करवाया। क्षेत्रवासी अमरजीत सिंह, मनजीत सिंह, सुनील कुमार, विजय कुमार, राजेंद्र कुमार, श्याम सुंदर, राजेंद्र, गुलाब, धूप सिंह , सुमित, राज कुमार, सुनील सिंगला, नरेश कुमार आदि ने कहा कि रेलवे मार्ग पर रात के समय घना अंधेरा छाया रहता है। मार्ग पर रेलवे स्टेशन, अनाज मंडी अन्य महत्वपूर्ण संस्थान हैं। राहगीरों का यहां से रात के समय भी आना जाना रहता है। घना अंधेरा किसी अनहोनी के भय से लोगों में दहशत बनी रहती है। क्षेत्रवासियों ने कहा कि इस मार्ग की हालत भी काफी दयनीय है सड़क पूरी टूटी हुई है इसमें गड्ढ़े हैं। मार्ग पर अंधेरा होने के चलते किसी भी तरह की वारदात का भय भी बना रहता है। क्षेत्र के लोगों ने एसडीएम से मांग की है कि इस मार्ग पर लाइटों की व्यवस्था करवाई जाए। ताकि देर रात सफर करने वाले यात्रियों इस मार्ग से गुजरने वालों को इन परेशानियों से छुटकारा मिल सके।
hin_Deva hin_Deva